
ΠΕΡΙΓΡΑΦΗ ΜΑΘΗΜΑΤΟΣ:

Σκοπός του μαθήματος είναι να εισάγει τους φοιτητές στη μεθοδολογία της έρευνας στο πεδίο της πολιτικής επιστήμης. Γιατί μελετώνται τα πολιτικά φαινόμενα; Ποιο το αντικείμενο της πολιτικής επιστήμης. Τι ορίζουμε ως επιστήμη; Ποιά είναι η σχέση εμπειρικών δεδομένων με την ερμηνεία τους και την διατύπωση γενικών υποθέσεων και θεωριών: επαγωγική και απαγωγική προσέγγιση. Με ποιους τρόπους δημιουργούνται και ελέγχονται οι θεωρητικές υποθέσεις για την εγκυρότητα τους: πείραμα και παρατήρηση. Ποιοτικές και ποσοτικές προσεγγίσεις: στατιστική ανάλυση, περιπτωσιολογική ανάλυση. Οδηγίες για την συγγραφή επιστημονικής εργασίας.

ΜΕΘΟΔΟΣ ΔΙΔΑΣΚΑΛΙΑΣ

Χορηγείται το πρόγραμμα διδασκαλίας με επιμερισμό των θεμάτων και του υλικού –βιβλιογραφίας που θα καλυφθούν σε εβδομαδιαία βάση.

Η διδασκαλία γίνεται με την μορφή διάλεξης – συζήτησης. 

Οι συμμετέχοντες θα πρέπει να μελετούν σε εβδομαδιαία βάση το προτεινόμενο υλικό (20-30 σελίδες) ώστε να συμμετέχουν ενεργά στη συζήτηση του κατά την διάρκεια του μαθήματος. Οι φοιτητές που επιθυμούν να καλλιεργήσουν την δυνατότητα τους στο γραπτό επιστημονικό κείμενο, μπορούν να καταθέσουν γραπτή εργασία μέχρι 10 σελίδες, όπου συζητούν κριτικά θέματα που αναπτύσσονται στο πλαίσιο του μαθήματος.

